**DOM ZDRAVLJA KARLOVAC**

**UPRAVNO VIJEĆE**

**Z A P I S N I K**

**s 34. sjednice Upravnog vijeća**

**Doma zdravlja Karlovac, održane dana**

**30. studenog 2020. godine**

**Karlovac, studeni 2020.**

**===================================================================**

**DOM ZDRAVLJA KARLOVAC**

**KARLOVAC**

**Dr. Vladka Mačeka 48**

**UPRAVNO VIJEĆE**

**Broj: 12-2077/2-20**

**Karlovac, 30. studeni 2020. godine**

**Z A P I S N I K**

s **34. sjednice** Upravnog vijeća Doma zdravlja Karlovac, održane dana 30. studenog 2020. godine s početkom u 8,19 sati.

Sjednica je održana telefonski sukladno čl. 7. st. 3. Poslovnika o radu Upravnog vijeća, Broj: 12-231/18 od 31. siječnja 2018. godine, zbog hitnosti za usvajanjem Izvješća o financijskom poslovanju Doma zdravlja Karlovac, a sukladno mjerama Stožera civilne zaštite Republike Hrvatske vezano uz epidemiju bolesti COVID-19.

Poziv s materijalima za 34. sjednicu Upravnog vijeća Doma zdravlja Karlovac dostavljen je članovima Upravnog vijeća dana 26. studenog 2020. godine putem dostavljača (Dostavnica Br. 12-2077/20).

Svi članovi Upravnog vijeća, Dražen Tufeković, dr. med., spec. opće kirurgije, subspecijalist abdominalne kirurgije, predsjednik, Anita Lukačić, struč. spec. oec., zamjenica predsjednika, Sanja Brleković, dr. med. spec., član, Oliver Budimir, struč. spec. ing. sec., član te Blaženka Andrijašević, ekon. tehničar, član, kontaktirani su dana 30. studenog 2020. godine telefonskim putem i odazvali su se pozivu.

Svi članovi Upravnog vijeća su glasovali o predloženom Dnevnom redu i točkama istog putem elektroničke pošte.

Predložen je sljedeći

D N E V N I R E D

1. Usvajanje Zapisnika s 33. sjednice Upravnog vijeća Doma zdravlja Karlovac
2. Usvajanje Izvješća o financijskom poslovanju Doma zdravlja Karlovac za mjesec listopad 2020. godine

1. Donošenje Financijskog plana Doma zdravlja Karlovac za 2021. godinu s projekcijama za 2022. i 2023. godinu i obrazloženjima
2. Donošenje Pravilnika o izmjenama i dopunama Pravilnika o unutarnjem ustroju i sistematizaciji radnih mjesta Doma zdravlja Karlovac
3. Utvrđivanje potreba zapošljavanja
4. Donošenje Odluka o zahtjevima za zakup poslovnog prostora
5. Donošenje Odluke o osnivanju Posudionice pomagala u sastavu djelatnosti palijativne skrbi Doma zdravlja Karlovac
6. Obavijest o preuzimanju dvije ordinacije dentalne medicine
7. Različito

Predloženi Dnevni red je jednoglasno s pet glasova ZA usvojen.

**Točka 1.**

Zapisnik sa 33. sjednice Upravnog vijeća Doma zdravlja Karlovac dostavljen je članovima Upravnog vijeća u privitku Poziva za 34. sjednicu, te je Upravno vijeće bez primjedbi, temeljem članka 22. Poslovnika o radu jednoglasno s pet glasova ZA donijelo slijedeću

O D L U K U

Članak 1.

Usvaja se Zapisnik sa 33. sjednice Upravnog vijeća Doma zdravlja Karlovac održane dana 15. listopada 2020. godine.

Članak 2.

Ova Odluka stupa na snagu danom donošenja.

 **Točka 2.**

Na temelju pisanih materijala dostavljenih u prilogu Poziva za 34. sjednicu Upravnog vijeća, Upravno vijeće je temeljem čl. 19. Statuta jednoglasno s pet glasova ZA donijelo sljedeću

O D L U K U

Članak 1.

Usvaja se Izvješće o financijskom poslovanju Doma zdravlja Karlovac za mjesec listopad 2020. godine koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja

**Točka 3.**

Na temelju dostavljenog prijedloga Financijskog plana Doma zdravlja Karlovac za 2021. godinu s projekcijama za 2022. i 2023. godinu i obrazloženjima, Upravno vijeće je temeljem čl. 19. Statuta jednoglasno s pet glasova ZA donijelo sljedeću

O D L U K U

Članak 1.

Donosi se Financijski plan Doma zdravlja Karlovac za 2021. godinu s projekcijama za 2022. i 2023. godinu i obrazloženjima, koji se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 4.**

Uz Poziv za 34. sjednicu Upravnog vijeća, dostavljen je prijedlog Pravilnika o izmjenama Pravilnika o unutarnjem ustroju i sistematizaciji radnih mjesta Doma zdravlja Karlovac i Očitovanje Radničkog vijeća o istom. Izmjene koje se predlažu odnose se na povećanje broja izvršitelja s jednog na dva u organizacijskoj jedinici 3. Ostale zdravstvene djelatnosti, u točki 3.6. Djelatnost specijalističko konzilijarne zdravstvene zaštite – radiologija – snimanje zubi, radi znatnog povećanja potreba pacijenata za zdravstvenim uslugama RTG – snimanje zubi odnosno uslugama snimanja zubi zubarskim RTG aparatom – ORTOPANOM koji je Dom zdravlja nabavio u ožujku 2020. godine, a koji je u funkciji od kolovoza 2020. godine. Radom u dvije smjene poboljšat će se dostupnost i kvaliteta navedene zdravstvene usluge.

Slijedom navedenog, Upravno vijeće je temeljem čl. 19. i 42. Statuta, jednoglasno s pet glasova ZA donijelo sljedeću

O D L U K U

Članak 1.

Donosi se Pravilnik o izmjenama Pravilnika o unutarnjem ustroju i sistematizaciji radnih mjesta Doma zdravlja Karlovac, koji se nalazi u privitku ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 5.**

U prilogu Poziva za 34. sjednicu Upravnog vijeća dostavljeni su prijedlozi odluka o utvrđivanju potreba zapošljavanja s obrazloženjima istih. Člankom 49.a st. 1. Zakona o izvršavanju Državnog proračuna Republike Hrvatske za 2020. godinu (NN br. 117/19. 32/20, 42/20, 58/20 i 124/20) propisano je da se proračunskim i izvanproračunskim korisnicima državnog proračuna te javnim ustanovama kojima se sredstva za plaće osiguravaju u državnom proračunu i iz sredstava Hrvatskog zavoda za zdravstveno osiguranje zabranjuje novo zapošljavanje te prijam službenika i namještenika na neodređeno i određeno vrijeme ako im se sredstva za rashode za zaposlene osiguravaju iz općih prihoda i primitaka odnosno iz sredstava HZZO-a. Iznimno od st. 1. navedenog članka novo zapošljavanje i prijam službenika i namještenika dopušteno je ako za to postoji opravdani razlog, a u kojem je slučaju za to potrebno dobiti prethodnu suglasnost nadležnog ministra.

Slijedom navedenog, a zbog osiguravanja dostupnosti i kontinuiteta zdravstvene zaštite u Domu zdravlja, Upravno vijeće je temeljem čl. 19. Statuta, jednoglasno s pet glasova ZA donijelo sljedeće odluke:

O D L U K A

Članak 1.

Utvrđuje se potreba zapošljavanja:

1. Doktora dentalne medicine, za rad u ordinaciji dentalne medicine, dva izvršitelja/ice na neodređeno vrijeme.

2. Medicinska sestra/tehničar ili dentalni asistent/asistentica, za rad u ordinaciji dentalne medicine, dva izvršitelja/ice na neodređeno vrijeme.

Članak 2.

Ova Odluka stupa na snagu danom donošenja.

O b r a z l o ž e n j e

Dom zdravlja Karlovac sukladno Suglasnosti Karlovačke županije od 20. studenog 2020. godine, Klasa: 500-01/20-02/61, Urbroj: 2133/1-03/03-20-02, ima namjeru od 1. siječnja 2021. godine preuzeti skrb o osiguranicima ordinacije g. Stjepka Mušure, dr. med. dent. zbog odlaska imenovanog u mirovinu. Ordinacija će se ugovoriti na adresi Izidora Kršnjavog 1, u smjenskom radu sa ordinacijom Božidara Mušure dr. med. dent., u prostoru u vlasništvu Doma zdravlja Karlovac.

Na temelju čl. 1. Odluke o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (NN br. 22/2020), a sukladno suglasnosti Karlovačke županije od 23. studenog 2020. godine, Klasa: 500-01/20-02/62, Urbroj: 2133/1-03/03-20-02, Dom zdravlja Karlovac ima namjeru preuzeti skrb o osiguranicima ordinacije gđe Jadranke Belan, dr. med. dent., od 1. siječnja 2021. godine radi odlaska imenovane u mirovinu, te sklopiti Ugovor s HZZO-om. Ordinacija će se ugovoriti na adresi Gaje Petrovića 2, Karlovac, u istoj ordinaciji u vlasništvu Doma zdravlja Karlovac, gdje je dr. Belan do sada obavljala svoju djelatnost.

Slijedom navedenog nužno je zapošljavanje dva doktora dentalne medicine na neodređeno vrijeme i dvije medicinske sestre/tehničara ili dentalnog asistenta/asistentice, za rad u navedenim ordinacijama dentalne medicine.

O D L U K A

Članak 1.

Utvrđuje se potreba zapošljavanja:

1. medicinske sestre/tehničara u Odsjeku sanitetskog prijevoza Doma zdravlja Karlovac, jednog izvršitelja/ice na neodređeno vrijeme.

Članak 2.

Ova Odluka stupa na snagu danom donošenja.

O b r a z l o ž e n j e

Dini Johoviću, OIB 34247819887,med. tehničaru u Odsjeku sanitetskog prijevoza je temeljem podnesenog Zahtjeva za sporazumni prestanak ugovora o radu i Sporazuma o prestanku ugovora o radu prestao Ugovor o radu na neodređeno vrijeme, Broj: 01-363/18, sklopljen 27. veljače 2018. godine zaključno s danom 18. studeni 2020. godine.

Slijedom navedenog potrebno je zaposliti na neodređeno vrijeme medicinsku sestru/tehničara, jednog izvršitelja za rad u Odsjeku sanitetskog prijevoza.

Sukladno navedenom, donosi se Odluka kao u dispozitivu.

O D L U K A

Članak 1.

Utvrđuje se potreba zapošljavanja:

1. Prvostupnice sestrinstva u Odsjeku patronažne zdravstvene zaštite, dva izvršitelja/ice na određeno vrijeme do povratka privremeno odsutnih radnica.

Članak 2.

Ova Odluka stupa na snagu danom donošenja.

O b r a z l o ž e n j e

Andrea Strmota, OIB 38651700649, prvostupnica sestrinstva u Odsjeku patronažne zdravstvene zaštite i Matea Basar, OIB 02297802408, prvostupnica sestrinstva u Odsjeku patronažne zdravstvene zaštite, su zbog komplikacija u trudnoći dugotrajno odsutne s rada.

Stoga je nužno primiti u radni odnos prvostupnice sestrinstva u Odsjeku patronažne zdravstvene zaštite, dva izvršitelja/ice na određeno vrijeme do povratka privremeno odsutnih radnica.

Sukladno navedenom, donosi se Odluka kao u dispozitivu.

**Točka 6.**

U prilogu Poziva članovima Upravnog vijeća je dostavljen Zahtjev za sklapanje novog Ugovora o zakupu poslovnog prostora gđe Nade Strikić, dr. med. spec. med. rada, naslovljen na Upravno vijeće Doma zdravlja Karlovac, zaprimljen dana 23. studenog 2020. godine.

Stoga je predloženo Upravnom vijeću da temeljem čl. 264. st. 2. i 4. Zakona o zdravstvenoj zaštiti i čl. 19. Statuta Doma zdravlja Karlovac, a sukladno odredbama Odluke o kriterijima za određivanje zakupnine za poslovni prostor u kojem se obavlja zdravstvena djelatnost, objavljene u Broju 26a/19 Glasnika Karlovačke županije od 07. lipnja 2019. godine, donese odluku o predmetnom Zahtjevu.

Slijedom navedenog Upravno vijeće je temeljem čl. 264. st. 2. i 4. (Narodne novine, broj 100/18 i 125/19) i članka 19. Statuta Doma zdravlja Karlovac, jednoglasno s pet glasova ZA donijelo sljedeću

O D L U K U

Članak 1.

Nadi Strikić, dr. med. spec. med. rada i sporta, OIB 37220077581, daje se u zakup poslovni prostor na adresi Dr. Andrije Štampara 3, Karlovac, I kat, ukupne površine 162,41 m2, za obavljanje zdravstvene djelatnosti medicine rada i sporta u privatnoj praksi, a u kojem je do sada obavljala istu djelatnost u zakupu poslovnog prostora Doma zdravlja Karlovac.

Članak 2.

Temeljem ove Odluke s imenovanom iz članka 1. ove Odluke sklopiti će se Ugovor o zakupu poslovnog prostora sukladno kriterijima i odredbama Odluke o kriterijima za određivanje zakupnine za poslovni prostor u kojem se obavlja zdravstvena djelatnost (Glasnik Karlovačke županije, broj 26a/19).

Članak 3.

Ova Odluka stupa na snagu danom donošenja.

O b r a z l o ž e n j e

Nada Strikić, dr. med. spec. med. rada i sporta, OIB 37220077581, dosadašnji zakupac poslovnog prostora Doma zdravlja Karlovac u kojem je obavljala zdravstvenu djelatnost medicine rada i sporta, podnijela je 23. studenog 2020. godine Upravnom vijeću Doma zdravlja Karlovac temeljem članka 264. Zakona o zdravstvenoj zaštiti (NN br. 100/18 i 125/19) Zahtjev za sklapanje novog Ugovora o zakupu poslovnog prostora radi obavljanja djelatnosti u privatnoj praksi u ordinaciji. U poslovnom prostoru iz članka 1. ove Odluke, imenovana će obavljati zdravstvenu djelatnost medicine rada i sporta.

Slijedom navedenog odlučeno je kao u dispozitivu ove Odluke.

U privitku Poziva članovi Upravnog vijeća obaviješteni su da je Dom zdravlja Karlovac zaprimio prigovore gđe Marine Vlahović-Podrebarac, dr. med., gđe Mirjane Erdeljac, dr. med. i g. Berislava Kekića, dr. med. spec., sa zahtjevima za smanjenjem površina poslovnih prostora koji su im na temelju odluka Upravnog vijeća dani u zakup. S obzirom na opravdanost svih zahtjeva predloženo je Upravnom vijeću da temeljem čl. 264. st. 2. i 4. Zakona o zdravstvenoj zaštiti i čl. 19. Statuta Doma zdravlja Karlovac donese odluke temeljem zaprimljenih prigovora.

Slijedom navedenog Upravno vijeće Doma zdravlja Karlovac je na temelju članka 264. stavka 2. i 4. Zakona o zdravstvenoj zaštiti (Narodne novine, broj 100/18 i 125/19) i članka 19. Statuta Doma zdravlja Karlovac, jednoglasno s pet glasova ZA donijelo sljedeće odluke:

O D L U K A

Članak 1.

Mirjani Erdeljac, dr. med., OIB 64025746782, daje se u zakup poslovni prostor na adresi Domjanićeva 19, Karlovac, ukupne površine 47,98 m2, za obavljanje zdravstvene djelatnosti opće (obiteljske) medicine u privatnoj praksi, a u kojem je do sada obavljala istu djelatnost u zakupu poslovnog prostora Doma zdravlja Karlovac.

Članak 2.

Temeljem ove Odluke s imenovanom iz članka 1. ove Odluke sklopiti će se Ugovor o zakupu poslovnog prostora sukladno kriterijima i odredbama Odluke o kriterijima za određivanje zakupnine za poslovni prostor u kojem se obavlja zdravstvena djelatnost (Glasnik Karlovačke županije, broj 26a/19).

Članak 3.

Stupanjem na snagu ove Odluke stavlja se izvan snage Odluka Broj: 12-1478/19 donesena na 19. sjednici Upravnog vijeća Doma zdravlja Karlovac održanoj 29. kolovoza 2019. godine.

Članak 4.

Ova Odluka stupa na snagu danom donošenja.

O b r a z l o ž e n j e

Mirjana Erdeljac, dr. med., OIB 64025746782, dosadašnji zakupac poslovnog prostora Doma zdravlja Karlovac u kojem je obavljala djelatnost opće (obiteljske) medicine, podnijela je Upravnom vijeću Doma zdravlja Karlovac temeljem članka 264. Zakona o zdravstvenoj zaštiti Zahtjev za donošenje Odluke o zakupu poslovnog prostora radi obavljanja djelatnosti u privatnoj praksi u ordinaciji na temelju kojeg je Upravno vijeće Doma zdravlja Karlovac na 19. sjednici održanoj 29. kolovoza 2019. godine donijelo Odluku kojom se imenovanoj daje u zakup poslovni prostor na adresi Domjanićeva 19, Karlovac, ukupne površine 54,96 m2, za obavljanje zdravstvene djelatnosti opće (obiteljske) medicine u privatnoj praksi. Imenovana je podnijela Prigovor na površinu poslovnog prostora i zatražila smanjenje iste, što je prihvaćeno, jer površina zajedničke prostorije koja je bila uračunata u površinu poslovnog prostora nije bila podijeljena s još dvije ordinacije obiteljske medicine Doma zdravlja Karlovac koje koriste navedenu površinu. U poslovnom prostoru iz članka 1. ove Odluke, imenovana će obavljati zdravstvenu djelatnost opće (obiteljske) medicine.

Slijedom navedenog odlučeno je kao u dispozitivu ove Odluke.

O D L U K A

Članak 1.

Marini Vlahović-Podrebarac, dr. med., OIB 85699891758, daje se u zakup poslovni prostor na adresi Ulica Gaje Petrovića 2, Karlovac, ukupne površine 59,61 m2, za obavljanje zdravstvene djelatnosti opće (obiteljske) medicine u privatnoj praksi, a u kojem je do sada obavljala istu djelatnost u zakupu poslovnog prostora Doma zdravlja Karlovac.

Članak 2.

Temeljem ove Odluke s imenovanom iz članka 1. ove Odluke sklopiti će se Ugovor o zakupu poslovnog prostora sukladno kriterijima i odredbama Odluke o kriterijima za određivanje zakupnine za poslovni prostor u kojem se obavlja zdravstvena djelatnost (Glasnik Karlovačke županije, broj 26a/19).

Članak 3.

Stupanjem na snagu ove Odluke stavlja se izvan snage Odluka Broj: 12-1481/19 donesena na 19. sjednici Upravnog vijeća Doma zdravlja Karlovac održanoj 29. kolovoza 2019. godine.

Članak 4.

Ova Odluka stupa na snagu danom donošenja.

O b r a z l o ž e n j e

Marina Vlahović-Podrebarac, dr. med., OIB 85699891758, dosadašnji zakupac poslovnog prostora Doma zdravlja Karlovac u kojem je obavljala djelatnost opće (obiteljske) medicine, podnijela je Upravnom vijeću Doma zdravlja Karlovac temeljem članka 264. Zakona o zdravstvenoj zaštiti (Narodne novine, broj 100/18) Zahtjev za donošenje Odluke o zakupu poslovnog prostora radi obavljanja djelatnosti u privatnoj praksi u ordinaciji, na temelju kojeg je Upravno vijeće Doma zdravlja Karlovac na 19. sjednici održanoj 29. kolovoza 2019. godine donijelo Odluku kojom se imenovanoj daje u zakup poslovni prostor na adresi Ulica Gaje Petrovića 2, Karlovac, ukupne površine 66,31 m2, za obavljanje zdravstvene djelatnosti opće (obiteljske) medicine u privatnoj praksi. Imenovana je podnijela Prigovor na površinu poslovnog prostora i zatražila smanjenje iste za površinu negrijanog prostora, što je prihvaćeno, te je ista umanjena za površinu negrijanog prostora. U poslovnom prostoru iz članka 1. ove Odluke, imenovana će obavljati zdravstvenu djelatnost opće (obiteljske) medicine.

Slijedom navedenog odlučeno je kao u dispozitivu ove Odluke.

O D L U K A

Članak 1.

Berislavu Kekiću, dr. med. spec. ginekologije i opstetricije, OIB 73847230579, daje se u zakup poslovni prostor na adresi Dr. Vladka Mačeka 48, Karlovac, ukupne površine 96,47 m2, za obavljanje zdravstvene djelatnosti zdravstvene zaštite žena u privatnoj praksi, a u kojem je do sada obavljao istu djelatnost u zakupu poslovnog prostora Doma zdravlja Karlovac.

Članak 2.

Temeljem ove Odluke s imenovanim iz članka 1. ove Odluke sklopiti će se Ugovor o zakupu poslovnog prostora sukladno kriterijima i odredbama Odluke o kriterijima za određivanje zakupnine za poslovni prostor u kojem se obavlja zdravstvena djelatnost (Glasnik Karlovačke županije, broj 26a/19).

Članak 3.

Stupanjem na snagu ove Odluke stavlja se izvan snage Odluka Broj: 12-384/20 donesena na 25. sjednici Upravnog vijeća Doma zdravlja Karlovac održanoj 27. veljače 2020. godine.

Članak 4.

Ova Odluka stupa na snagu danom donošenja.

O b r a z l o ž e n j e

Berislav Kekić, dr. med. spec. ginekologije i opstetricije, OIB 73847230579, dosadašnji zakupac poslovnog prostora Doma zdravlja Karlovac u kojem je obavljao djelatnost zdravstvene zaštite žena, podnio je Upravnom vijeću Doma zdravlja Karlovac temeljem članka 264. Zakona o zdravstvenoj zaštiti (Narodne novine, broj 100/18 i 125/19) Zahtjev za sklapanje ugovora o zakupu poslovnog prostora radi obavljanja djelatnosti u privatnoj praksi u ordinaciji, na temelju kojeg je Upravno vijeće Doma zdravlja Karlovac na 25. sjednici održanoj 27. veljače 2020. godine donijelo Odluku kojom se imenovanom daje u zakup poslovni prostor na adresi Dr. Vladka Mačeka 48, Karlovac, ukupne površine 105,13 m2, za obavljanje zdravstvene djelatnosti zdravstvene zaštite žena u privatnoj praksi. Imenovani je podnio Zahtjev za korekcijom površine predmetnog poslovnog prostora, što je prihvaćeno jer u prvotnom izračunu površine nisu unesene preinake koje je Dom zdravlja Karlovac izvršio u poslovnom prostoru. U poslovnom prostoru iz članka 1. ove Odluke, imenovani će obavljati djelatnost zdravstvene zaštite žena.

Slijedom navedenog odlučeno je kao u dispozitivu ove Odluke.

**Točka 7.**

U prilogu Poziva za 34. sjednicu članovima Upravnog vijeća je predloženo da na temelju Nacionalnog programa razvoja palijativne skrbi u Republici Hrvatskoj 2017. – 2020., Upravno vijeće temeljem čl. 19. Statuta donese Odluku o osnivanju Posudionice pomagala u sastavu djelatnosti palijativne skrbi Doma zdravlja Karlovac.

Slijedom navedenog Upravno vijeće je temeljem čl. 19. Statuta jednoglasno s pet glasova ZA donijelo sljedeću

O D L U K U

Članak 1.

Ovom Odlukom osniva se Posudionica pomagala u sastavu djelatnosti palijativne skrbi Doma zdravlja Karlovac, s ciljem poboljšanja fizičke udobnosti palijativnih pacijenata, te prava na bolju zdravstvenu i socijalnu skrb.

Članak 2.

Rad Posudionice vodi koordinatorica palijativne skrbi Doma zdravlja Karlovac u okviru redovnog radnog vremena, koja je odgovorna za izdavanje i primanje pomagala.

Članak 3.

Posudionica će raditi u okviru Doma zdravlja Karlovac, na adresi Gustava Krkleca 2.

Članak 4.

Ova Odluka stupa na snagu danom donošenja.

**Točka 8.**

Pod točkom 8. u privitku Poziva, Upravno vijeće je pisano obaviješteno da Dom zdravlja Karlovac sukladno Suglasnosti Karlovačke županije od 20. studenog 2020. godine, Klasa: 500-01/20-02/61, Urbroj: 2133/1-03/03-20-02, ima namjeru od 1. siječnja 2021. godine preuzeti skrb o osiguranicima ordinacije g. Stjepka Mušure, dr. med. dent. zbog odlaska imenovanog u mirovinu. Ordinacija će se ugovoriti na adresi Izidora Kršnjavog 1, u smjenskom radu sa ordinacijom Božidara Mušure dr. med. dent., u prostoru u vlasništvu Doma zdravlja Karlovac.

Na temelju čl. 1. Odluke o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (NN br. 22/2020), a sukladno suglasnosti Karlovačke županije od 23. studenog 2020. godine, Klasa: 500-01/20-02/62, Urbroj: 2133/1-03/03-20-02, Dom zdravlja Karlovac ima namjeru preuzeti skrb o osiguranicima ordinacije gđe Jadranke Belan, dr. med. dent., od 1. siječnja 2021. godine radi odlaska imenovane u mirovinu, te sklopiti Ugovor s HZZO-om. Ordinacija će se ugovoriti na adresi Gaje Petrovića 2, Karlovac, u istoj ordinaciji u vlasništvu Doma zdravlja Karlovac, gdje je dr. Belan do sada obavljala svoju djelatnost.

**Točka 9.**

Pod točkom 9. Različito nije bilo rasprave.

Po iscrpljenom dnevnom redu, rad sjednice završio je 30.11.2020. g. u 14.24 sati.

Zapisnik sastavila:

v.r. Andreja Jurković, dipl. iur.

 **PREDSJEDNIK UPRAVNOG VIJEĆA**

 **Dražen Tufeković, dr. med., spec. opće kirurgije, subspecijalist abdominalne kirurgije**

Prilog:

1. Ispis glasovanja članova Upravnog vijeća putem elektroničke pošte